EELNÕU

**Raasiku valla sporditegevuse toetamise kord**

Raasiku Vallavolikogu \_\_. \_\_\_\_\_\_\_\_\_\_ 2018. a määrus nr \_\_

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ja spordiseaduse § 3 punkti 2 alusel.

# **1. peatükk**

# **ÜLDSÄTTED**

## **§ 1. Reguleerimisala**

(1) Raasiku valla sporditegevuse toetamise kord (edaspidi: Kord) reguleerib Raasiku valla eelarvest Raasiku vallas tegutsevate spordiklubide tegevustoetuse, teistes omavalitsustes treenivate laste ja noorte toetamise ning eduka tulemuse saavutanud laste ja noorte toetuse taotlemise, määramise ja maksmise korda.

(2) Kord ei reguleeri Raasiku valla elanikele suunatud rahvaspordiürituste korraldamise toetamist.

## **§ 2. Mõisted**

## (1) Korras kasutatakse mõisteid järgmises tähenduses:

1. spordiklubi – eraõiguslik juriidiline isik, mille põhitegevus on spordi arendamine ja mis on registreeritud Eesti Spordiregistris (edaspidi „spordiregistris“) spordiklubina;
2. lapsed ja noored – noor vanuses 7-19 aastat, kelle elukoht rahvastikuregistris on Raasiku vald;
3. treener – sportlasi ja teisi spordis osalevaid isikuid juhendav spordispetsialist, kellel on kehakultuurialane kõrgharidus või vastav treenerikutse;
4. tegevustoetus – spordiklubi tegevuse toetamine (sh treeneri töötasu, spordilaagrite ja –võistluste korraldamine ja/või nendes osalemine jms);
5. pearaha – spordiklubi tegevustoetuse osa, mille arvestuse alus on Raasiku valla laste ja noorte arv klubi treeningnimekirjas;
6. edukas tulemus – väga hea tulemus vabariiklikel või rahvusvahelistel tiitlivõistlustel.

**§ 3. Toetamise eesmärk, toetuse liigid ja -summad**

(1) Toetuste andmise eesmärgiks on soodustada ja luua tingimused spordi harrastamiseks Raasiku vallas.

(2) Toetuste liigid on:

1) spordiklubi tegevustoetus;

2) teistes omavalitsustes treenivate laste ja noorte toetus;

3) eduka tulemuse toetus.

(3) Sporditegevuse ühe aasta toetuse kogusumma kinnitatakse valla eelarves ning selle jagunemine toetuse liikide vahel on järgmine:

1) teistes omavalitsustes treenivate laste ja noorte toetus: toetuseks eraldatav summa kinnitatakse iga-aastaselt tuginedes eelmise aasta andmetele;

2) spordiklubide tegevustoetuse kogusumma: sporditegevuse toetuse kogusumma eelarves miinus teistes omavalitsustes treenivate laste ja noorte toetuse kogusumma x 95 %;

3) sporditulemuste tunnustustoetuse kogusumma: sporditegevustoetuse kogusumma eelarves miinus teistes omavalitsustes treenivate laste ja noorte toetuse kogusumma x 5 %.

# **2.peatükk**

# **TAOTLEMISE TINGIMUSED, TOETUSTE SUURUSED JA VÄLJAMAKSED**

## **§ 4. Spordiklubi tegevustoetuse taotlemine ja tingimused**

(1) Spordiklubi tegevustoetust on võimalik taotleda kui:

1) spordiklubi pakub sporditegevusi Raasiku vallas Raasiku valla elanikele;

2) spordiklubi tegevuskohaks spordiregistris on Raasiku vald;

3) spordiklubi on toetuse taotlemise hetkeks tegutsenud vähemalt 12 kuud ning spordiklubi andmed on kantud spordiregistrisse ja need on asjakohased ning uuendatud (tähistatud spordiregistris roheliselt);

4) spordiklubil on täidetud kõik kohustused riigi ja Raasiku valla ees sh varasemate lepingute aruandlus ja teabe avaldamise kohustused;

5) spordiklubi treeningrühmades osalevate Raasiku valla elanike minimaalne arv on individuaalalade puhul 6 inimest, meeskonnaalade korral 10 inimest;

6) spordiklubi peab treeningrühmades osalejate arvestust nimekirjade alusel;

7) spordiklubi esitab koos toetustaotlusega info treenerite, tunniplaanide, treeningrühmade ja treeningpaikade kohta ning see teave on avalikult kättesaadav veebis;

8) laste ja noorte treeninguid viib läbi kas kehakultuurialase kõrgharidusega või vastava treenerikutsega treener lepingu alusel.

(2) Tegevustoetuse taotlemiseks tuleb esitada vormikohane taotlus (Lisa 1) 20. oktoobriks, millele lisatakse treeningrühmade nimekirjad toetuse taotlemise aasta 15. oktoobri seisuga.

**§ 5. Spordiklubi tegevustoetuse suuruse arvestamine, kinnitamine ja väljamaksmine**

(1) Spordiklubi tegevustoetuse kogusummast 20% jagatakse taotluse esitanud spordiklubide vahel võrdselt ja 80% kogu toetussummast jagatakse spordiklubide vahel pearahapõhiselt kusjuures spordiklubides, kus tegutsevad täiskasvanute erinevate spordialade treeningrühmad käsitletakse iga treeningrühma kui eraldiseisvat spordiklubi.

(2) Pearaha arvestusse lähevad ainult Raasiku valla registris olevad lapsed ja noored vanuses 7 kuni 19 aastat, kes on spordiklubi treeningrühma nimekirjas toetuse taotlemise aastal 15. oktoobri seisuga. Sealjuures üks laps ja noor võib samaaegselt osaleda mitme spordiklubi tegevuses ja tema kohta võib iga spordiklubi taotleda pearaha.

(3) Pearaha suurus lapse kohta võrdub kogu toetussumma (so 80% tegevustoetusest) jagatud kõikide Raasiku valla laste ja noorte arvuga, kes on spordiklubide esitatud nimekirjades.

(4) Spordiklubile eraldatav toetussumma kinnitatakse peale toetuse taotlemisele järgneva aasta vallaeelarve vastuvõtmist 1 kuu jooksul vallavalitsuse korraldusega arvestades tähtajaks spordiklubidelt laekunud nõuetekohaseid taotlusi ja vallaeelarves sporditegevuse toetamiseks eraldatud summat ja vastavalt käesoleva paragrahvi lõigetes 1-3 nimetatud tingimustele.

(5) Taotlejaga sõlmitakse toetusleping 14 kalendripäeva jooksul peale Vallavalitsuse korraldusega toetussummade kinnitamist. Lepingu sõlmimise eeldus on eelmise aasta toetusaruande nõuetekohane esitamine.

(6) tTetus makstakse välja valla ja Spordiklubi vahelise toetuslepingu alusel kuni kahes osas.

## **§ 6. Spordiklubi tegevustoetuse aruandlus**

Toetuse kasutamise aruanne esitatakse hiljemalt toetuse kasutamise aastale järgneva aasta 15. jaanuariks või sellele järgneval esimesel tööpäeval. Aruanne esitatakse tegevusaruande vormil (Lisa 2 ja Lisa 3).

# **§ 7. Teiste omavalitsuste spordiklubides treenivate laste ja noorte toetuse maksmise tingimused ja suurus**

## (1) Toetust makstakse Raasiku valla lastele ja noortele, kes treenivad teiste omavalitsuste spordiklubides juhul, kui Raasiku vallas ei toimu samal tasemel ja/või analoogset treeningut.

## (2) Toetust makstakse treeningute osalustasu osaliseks kompenseerimiseks kuni 100 eurot lapse ja noore kohta aastas, sealjuures mitte rohkem kui 50 eurot ühe poolaasta kohta.

## (3) Toetust makstakse otse treeninguid läbiviivale spordiklubile taotluse alusel, kus märgitakse lapse või noore nimi, tema isikukood, elukoht ning spordiala.

(4) Spordiklubi peab kajastama saadud toetust soodustusena arvel, mis esitatakse lapsevanemale lapse osalemise eest treeningutel.

(5) Taotlusi on klubidel võimalik esitada kaks korda aastas 15.oktoobriks ja 15.aprilliks.

(6) Juhul, kui laps või noor osaleb mitme spordiklubi treeningutes, siis toetust eraldatakse vaid ühele klubile.

(7) Toetuse saamiseks tuleb lapsevanemal teavitada Spordiklubi Raasiku valla toetuse saamise õigusest ja soovist.

## **§ 8. Eduka tulemuse toetuse maksmise tingimused, taotlemine ja suurus**

## (1) Vallavalitsus võib maksta sportlasele või võistkonnale või treenerile eduka esinemise eest tiitlivõistlustel ühekordset preemiat, vallavalitsusele vabas vormis esitatava taotluse alusel.

## (2) Avaldused esitatakse vallavalitsusele 20. oktoobriks.

## (3) Toetuse summa sõltub esitatud taotluste hulgast ning sisust ja kujuneb valdkonnakomisjoni otsusel.

## (4) Eduka tulemuse toetuse maksmine kinnitatakse vallavalitsuse korraldusega volikogu valdkonnakomisjoni ettepanekul.

# **3.peatükk**

# **LÕPPSÄTTED**

## **§ 9. Taotluste ja aruannete menetlemine**

## (1) Vallavalitsuse vastutav ametnik kontrollib 15 päeva jooksul esitatud dokumentide nõuetele vastavust ja õigsust. Ametnikul on vajaduse korral õigus ja kohustus hankida lisainformatsiooni ja nõuda taotlejalt täiendavaid andmeid.

## (2) Puuduste esinemisel taotluses informeerib vallavalitsus sellest taotlejat ning annab puuduste kõrvaldamiseks aega 7 tööpäeva. Juhul, kui taotleja ei kõrvalda antud tähtajaks puudusi, tagastatakse talle esitatud materjalid ja menetlus toetuse määramiseks lõpetatakse.

## (3) Vallavalitsusel on õigus kontrollida toetuse kasutamist.

## **§ 10. Informatsioon ja avalikustamine**

## (1) Toetust saavate spordiklubide nimed ning toetussummad avaldatakse valla kodulehel ja kohalikus lehes.

## (2) Eduka sporditulemuse toetuse saajate nimed, väljamakstud summad ja spordialad avaldatakse valla kodulehel ja kohalikus lehes.

## (3) Toetuse saaja kajastab võimalusel Raasiku valda kui oma toetajat reklaamides, riietusel ning avalikel esinemistel.

## (4) Võistlusprotokollides peab sportlase nime taga kajastuma „Raasiku“, kui sportlaste elektrooniline ülesandmise süsteem seda võimaldab.

## **§ 11. Määruse rakendamine**

(1) Määrus jõustub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Raasiku Vallavolikogu 12.02.2007. a määrus nr 4 „Teiste omavalitsuste spordiklubides treenivate laste ja noorte toetamise kord“ tunnistatakse kehtetuks.

Tiina Rühka

volikogu esimees

lisa 1

spordiklubi tegevustoetuse taotlus

**Taotleja andmed**

|  |  |
| --- | --- |
| Juriidilise isiku nimi |  |
| Postiaadress |  |
| Pank, arvelduskonto |  |
| Telefon, e-post |  |
| Esindaja nimi |  |
| Esindaja kontaktandmed |  |

**Põhiandmed**

|  |  |
| --- | --- |
| Harrastatav spordiala |  |
| Spordiala liit või -föderatsioon |  |
| Tegevuse algusaasta ja tegutsemise koht |  |
| Treeningtegevuses osalejate arv (Raasiku vallas toimuvad treeningrühmad) |  |
| sh. 7-19.a laste ja noorte koguarv |  |
| sh osalejaid Raasiku vallast |  |
|  |  |

**Andmed treenerite kohta**

|  |  |
| --- | --- |
| Treeneri nimi | Treeneri kutsetase / kehakultuurialane kõrgharidus |
| 1. |  |
| 2. |  |
| 3. |  |
|  |  |

**Spordiklubi järgmise aasta tegevuste esialgne kava**

|  |
| --- |
|  |

**Spordiklubi järgmise aasta eelarve projekt**

*(Eelarve tabelis näidata tulud ja kulud Raasiku vallas toimuvate treeningrühmade osas.)*

| Tulu (tulu liik): | summa | Kulu (kulu liik): | summa |
| --- | --- | --- | --- |
| Raasiku vald |  |  |  |
| Omafinantseering |  |  |  |
| Teised allikad: |  |  |  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| **Tulu kokku:** |  | **Kulu kokku:** |  |

**Tegevustoetuse sisu** *(kirjeldada, milleks rahastust kasutatakse)*

|  |  |
| --- | --- |
|  | |
| sh treeneri töötasuks | *…EUR* |
| sh treeneri koolitustasu toetamiseks | *…EUR* |
| sh laagrites ja võistlustel osalemiseks | *…EUR* |
| sh varustuse ja inventari soetamiseks | *…EUR* |
| muu | *…EUR* |
| Taotlus kokku | *…EUR* |

**Treeningrühmad:**

|  |  |  |  |  |
| --- | --- | --- | --- | --- |
| **Jrk.** | **Treenitavate vanus**  (eraldi välja tuua laste ja noorte puhul, täiskasvanute puhul märkida TK rühm, vanuse väljatoomine pole vajalik) | **Treeni-tavate arv treeningrühmas** | **Treening-rühma koormus nädalas ak. tundides** | **Treener(-id)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Käesolevaga kinnitan, et:**

1. avalduses esitatud andmed vastavad tegelikkusele;
2. taotlejal on täidetud kõik kohustused riigi ja Raasiku valla ees sh varasemate taotluste aruandlus ja teabe avaldamise kohustused;
3. spordiklubi tegevuskohaks spordiregistris on Raasiku vald ja spordiklubi on toetuse taotlemise hetkeks tegutsenud vähemalt 12 kuud;
4. spordiklubi andmed on kantud spordiregistrisse, need on asjakohased ning uuendatud;
5. taotleja suhtes ei ole algatatud likvideerimis- või pankrotimenetlust ega tehtud pankrotiotsust;
6. olen tutvunud Raasiku Vallavolikogu määrusega „Raasiku valla sporditegevuse toetamise kord“;
7. treeningrühmades osalejate nimekirjad 15. oktoobri seisuga on taotlusele lisatud.

| ***Taotluse esitaja (esindaja) ees- ja perekonnanimi:*** | |
| --- | --- |
| Allkiri: | Kuupäev: |

LISA 2

spordiklubi tegevustoetuse ARUANNE

**Taotleja andmed**

|  |  |
| --- | --- |
| Juriidilise isiku nimi |  |
| Postiaadress |  |
| Pank, arvelduskonto |  |
| Telefon, e-post |  |
| Esindaja nimi |  |
| Esindaja kontaktandmed |  |

**Põhiandmed**

|  |  |
| --- | --- |
| Harrastatav spordiala |  |
| Spordiala liit või -föderatsioon |  |
| Tegevuse algusaasta ja tegutsemise koht |  |
| Treeningtegevuses osalejate arv (Raasiku vallas toimuvad treeningrühmad) |  |
| sh. 7-19.a laste ja noorte koguarv |  |
| sh osalejaid Raasiku vallast |  |
|  |  |

**Andmed treenerite kohta**

|  |  |
| --- | --- |
| Treeneri nimi | Treeneri kutsetase / kehakultuurialane kõrgharidus |
| 1. |  |
| 2. |  |
| 3. |  |
|  |  |

**Treeningrühmad:**

|  |  |  |  |  |
| --- | --- | --- | --- | --- |
| **Jrk.** | **Treenitavate vanus**  *(eraldi välja tuua laste ja noorte puhul, täiskasvanute puhul märkida TK rühm, vanuse väljatoomine pole vajalik)* | **Treenitavate arv treeningrühmas** | **Treeningrühma koormus nädalas ak. tundides** | **Treener(-id)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Spordiklubi eelmise kalendriaasta tegevusaruanne***(sh. kirjelda, millised muudatused leidsid aset võrreldes toetuse taotluses planeerituga)*

|  |
| --- |
|  |

**Käesolevaga kinnitan, et:**

1. aruandes esitatud andmed vastavad tegelikkusele
2. taotlejal on täidetud kõik kohustused riigi ja Raasiku valla ees sh varasemate taotluste aruandlus ja teabe avaldamise kohustused;
3. spordiklubi andmed on kantud spordiregistrisse, need on asjakohased ning uuendatud;
4. taotleja suhtes ei ole algatatud likvideerimis- või pankrotimenetlust ega tehtud pankrotiotsust;
5. aruandele on lisatud kuluaruanne (Lisa 3)

| ***Aruande esitaja (esindaja) ees- ja perekonnanimi:*** | |
| --- | --- |
| Allkiri: | Kuupäev: |